Sevastianos Rossolatos

**Sevastianos Rossolatos** (gresk: Σεβαστιανός Ροσσολάτος; født 19. juni 1944 i Ermoupoli på Syros i Hellas) er en gresk katolsk geistlig og emeritert katolsk erkebiskop av Athen og apostolisk administrator av erkebispedømmet Rhodos.
## Liv og virke
### Bakgrunn
Sevastianos Rossolatos gikk først på barneskolen på øya Syros og senere den gresk-franske videregående skolen *St. Paul* i Athen, som ble drevet av maristfedrene. I 1962 begynte han på den pavelige greske kolleg *St. Athanasius* og studerte filosofi og katolsk teologi ved Det pavelige gregorianske universitet i Roma. 
### Prest
Den 21. juli 1968 ble han prestviet i Ano Syros av biskopen av Syros og Milos, Georges Xenopulos S.J.

Rossolatos jobbet opprinnelig som rektor for Jomfruens helligdom *Faneromeni* i Syros og som direktør for bispedømmets kirkeavis. Han hadde også forskjellige stillinger i kommisjoner i Den greske bispekonferanse. Senere var Sevastianos Rossolatos også kansler for bispedømmets kuria og medlem av den kirkelige domstol i bispedømmet Syros, samt religionslærer ved forskjellige offentlige skoler. Han deltok også i ekteskapsforberedende kurs i bispedømmet Syros.

### Erkebiskop av Athen
Den 12. august 2014 utnevnte pave Frans ham til katolsk erkebiskop av Athen og apostolisk administrator av Rhodos. Han ble ordinert til biskop av sin forgjenger Nikolaos Foskolos den 25. oktober samme år i katedralen *St. Dionysius Areopagitten* i Athen; Medkonsekratorer var den emeriterte biskop av Syros og Santorini, Frangiskos Papamanolis OFMCap, og erkebiskopen av Naxos, Andros, Tinos og Mykonos, Nikolaos Printesis. 

Den 11. november 2016 ble Sevastianos Rossolatos også president for bispekonferansen.

Den 14. juli 2021 innvilget pave Frans Sevastianos Rossolatos' aldersbetingede avskjedssøknad.

Erkebiskop Rossolatos taler gresk, italiensk og fransk.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1877
* Erkebiskop Angelo Rotta (1872-1965) *1922
* Erkebiskop Giovanni Francesco Filippucci (Filippoussis) (1874-1959) *1927
* Biskop Georges Xenopulos, S.J.(1898-1980) *1947
* Erkebiskop Ioánnis Perrís (1916-2006) *1961
* Erkebiskop Nikólaos Foskolos (1936-) *1973
* Erkebiskop *Sevastianos Rossolatos* (1944- ) *2014

## Referanser